钦定古今图书集成/明伦汇编/氏族典/第237卷 > 张熠
## 钦定古今图书集成/明伦汇编/氏族典/第237卷 > 张熠

按《魏书张熠传》，“熠字景世，自云南阳西鄂人，汉侍中
衡，是其十世祖。永宁中，寺塔大兴，灵太后曾幸作所，
凡有顾问，熠敷陈指画，无所遗阙。太后善之。久之，除
冠军将军。后为别将，随长孙稚西征，以功封长平县
开国男。天平初，迁邺草创，右仆射高隆之等举为大
将，熠勤于其事，寻转营构左都将。兴和初，以本将军”
除东徐州刺史。三年，卒于州，谥曰“懿。”